ร้านนี้ เราเพิ่งไปกินมาช่วงปลายปีที่แล้วนี่เอง ตอนนั้น เราสั่งปลาเนื้ออ่อนทอดกระเทียม แกงป่าปลาน้ำโขง แกงอ่อมปลาคัง ต้มข่าไก่ ไก่ทอดเกลือ แล้วก็ผัดเห็ดรวม ผัดเห็ดรวมอร่อยมากกกกก เห็ดกรุบกรอบกำลังดี รสเค็มนิดๆ อร่อยเลิศค่าาา ปลาเนื้ออ่อนทอดกระเทียม จานนี้นี่อร่อยจนมีจานที่สองค่ะ55 เนื้อนุ่มมากเลย กรอบหนังนุ่มเนื้อจริงๆค่ะ ต่อมาเป็นแกงอ่อมปลาคัง เนื้อปลานุ่มอีกแล้ว แต่เผ็ดอ่ะ ที่นี่ทำอาหารค่อนข้างรสจัดนะคะ ใครชอบเผ็ดๆคงชอบ แกงป่าปลาน้ำโขงนี่ เราไม่ได้ชิมค่ะ เนื่องด้วยกินเผ็ดได้ในระดับน้อยมากTT แต่พ่อเราที่ทานเผ็ดมากเป็นประจำอยู่แล้ว บอกว่า จัดจ้านถึงใจมากค่ะ ต้มข่าไก่ที่นี่ก็อร่อยค่ะ ไม่เผ็ดมาก แถมเปรี้ยวนำเราก็เลยชอบมากเลยค่ะ ไก่ทอดเกลือนี่ก็อร่อยเช่นกัน เค็มนิดๆ ทอดมาแบบกรอบนอกนุ่มใน เรากับน้องเลยชอบค่ะ นอกจากอาหาร เครื่องดื่มที่นี่ก็ยังอร่อยมากเช่นกัน ชาเย็นปั่นนี่กลายมาเป็นของโปรดของป้ากะยายเราไปแล้ว555 ร้านนี้เค้าไม่ใส่น้ำตาลเลย แต่มันก็ไม่ขมนะคะ กลับหวานนิดๆ มันๆ อร่อยดี Espresso macchiato ก็อร่อยค่ะ ขนาดแม่เรายังชอบ ทั้งๆที่ปกติท่านไม่ชอบทานหวานมากเเท้ๆ แต่ของร้านนี้ หวานตัดกับขมพอดี มันเลยอร่อยพอดี คุณแม่เลยชอบ สรุปคือ ร้านนี้ไม่ควรพลาดอย่างยิ่งค่ะ หากได้มาเยือนอ.สังคม จว.หนองคาย อร่อยทั้งอาหารและเครื่องดื่มจริงๆค่ะ:)